**Jääkiekon maailmanmestaruuskilpailut 2011** järjestettiin Slovakiassa 29. huhtikuuta – 15. toukokuuta 2011. **Suomi** voitti niissä toisen miesten jääkiekon maailmanmestaruutensa.

Suomi hävisi kisoissa vuoden 1995 tavoin vain alkusarjaottelunsa Tšekkiä vastaan ja nousi monessa ottelussa voittoon tappioasemasta. Vain kahdessa ottelussa Suomi ei ollut missään vaiheessa tappiolla. Venäjän Suomi voitti kisojen aikana kahdesti (välisarjaottelu ja välierä). Suomi pelasi kaikki ottelunsa Bratislavassa Orange Arenalla. Suomen joukkueesta Jarkko Immonen valittiin kisojen tähtikentälliseen, ja hän voitti myös kisojen maalipörssin ja pistepörssin.

Mestarijoukkueesta MM-kulta oli ennestään ainoastaan joukkueenjohtaja Timo Jutilalla, joka oli vuoden 1995 joukkueen kapteeni. Kisajoukkueeseen valittu Ville Peltonen kuului 1995 MM-joukkueeseen, mutta joutui jäämään pois joukkueesta ennen kisojen alkua loukkaantumisen vuoksi. Lisäksi Petteri Nummelin oli ollut vuoden 1995 turnauksesta alkaen melkein joka vuosi (paitsi 2008) Suomen MM-kisajoukkueen mukana, mutta jäi tällä kertaa pois. Joukkueessa oli mukana myös nuorten MM-kullan voittaneita pelaajia. Nämä olivat hyökkääjä Niko Kapanen ja puolustaja Pasi Puistola, jotka voittivat nuorten maailmanmestaruuden 1998. Alle 18-vuotiaiden maailmanmestaruus on Mikko Koivulla ja Tuomo Ruudulla vuodelta 2000 sekä Lasse Kukkosella vuodelta 1999.

Suomen joukkue
--------------

### Pelaajat

Joukkueen kapteeni Mikko Koivu

#### Maalivahdit

| Numero | Pelaaja | Seurajoukkue | O | A | PM | KA | T% | NP |
| --- | --- | --- | --- | --- | --- | --- | --- | --- |
| 31 | Vehanen, PetriPetri Vehanen | Venäjä Ak Bars Kazan | 8 | 388.13 | 8 | 1,24 | 95,43 | 1 |
| 33 | Hovinen, NikoNiko Hovinen | Suomi Pelicans | 0 | 00.00 | 0 | 0 | 0,00 | 0 |
| 35 | Lassila, TeemuTeemu Lassila | Suomi HPK | 3 | 164.26 | 6 | 2,19 | 91,30 | 0 |

#### Puolustajat

| Numero | Pelaaja | Seurajoukkue | O | M | S | P | R |
| --- | --- | --- | --- | --- | --- | --- | --- |
| 4 | Väänänen, OssiOssi Väänänen | Suomi Jokerit | 9 | 0 | 0 | 0 | 4 |
| 5 | Kukkonen, LasseLasse Kukkonen (**A**) | Venäjä Metallurg Magnitogorsk | 9 | 0 | 0 | 0 | 0 |
| 6 | Jaakola, TopiTopi Jaakola | Ruotsi Luleå | 9 | 0 | 1 | 1 | 6 |
| 18 | Lepistö, SamiSami Lepistö | Yhdysvallat Columbus Blue Jackets | 9 | 0 | 3 | 3 | 6 |
| 19 | Välivaara, JyrkiJyrki Välivaara | Suomi JYP | 9 | 0 | 3 | 3 | 8 |
| 21 | Niskala, JanneJanne Niskala | Venäjä Metallurg Magnitogorsk | 9 | 1 | 3 | 4 | 4 |
| 28 | Salmela, AnssiAnssi Salmela | Yhdysvallat New Jersey Devils | 9 | 1 | 2 | 3 | 4 |
| 41 | Puistola, PasiPasi Puistola | Ruotsi HV71 | 9 | 0 | 3 | 3 | 4 |

#### Hyökkääjät

| Numero | Pelaaja | Seurajoukkue | O | M | S | P | R |
| --- | --- | --- | --- | --- | --- | --- | --- |
| 9 | Koivu, MikkoMikko Koivu (**C**) | Yhdysvallat Minnesota Wild | 9 | 2 | 6 | 8 | 4 |
| 15 | Ruutu, TuomoTuomo Ruutu (**A**) | Yhdysvallat Carolina Hurricanes | 9 | 6 | 0 | 6 | 8 |
| 20 | Pesonen, JanneJanne Pesonen | Venäjä Ak Bars Kazan | 9 | 2 | 5 | 7 | 4 |
| 24 | Lajunen, JaniJani Lajunen | Suomi Blues | 4 | 2 | 1 | 3 | 2 |
| 26 | Immonen, JarkkoJarkko Immonen | Venäjä Ak Bars Kazan | 9 | 9 | 3 | 12 | 2 |
| 29 | Nokelainen, PetteriPetteri Nokelainen | Suomi Jokerit | 9 | 1 | 1 | 2 | 8 |
| 37 | Pyörälä, MikaMika Pyörälä | Ruotsi Frölunda | 9 | 1 | 2 | 3 | 4 |
| 39 | Kapanen, NikoNiko Kapanen | Venäjä Ak Bars Kazan | 9 | 2 | 1 | 3 | 2 |
| 40 | Pihlström, AnttiAntti Pihlström | Suomi JYP | 9 | 2 | 1 | 3 | 0 |
| 47 | Lahti, JanneJanne Lahti | Suomi Jokerit | 5 | 0 | 0 | 0 | 0 |
| 50 | Aaltonen, JuhamattiJuhamatti Aaltonen | Venäjä Metallurg Magnitogorsk | 9 | 1 | 2 | 3 | 6 |
| 58 | Joensuu, JesseJesse Joensuu | Yhdysvallat New York Islanders | 0 | 0 | 0 | 0 | 0 |
| 64 | Granlund, MikaelMikael Granlund | Suomi HIFK | 9 | 2 | 7 | 9 | 2 |
| 71 | Komarov, LeoLeo Komarov | Venäjä Dinamo Moskova | 8 | 0 | 2 | 2 | 2 |

### Valmennusjohto

Kisoissa Suomen päävalmentajana toimi Jukka Jalonen, joka oli toiminut Suomen maajoukkueen valmennustehtävissä vuodesta 2007 lähtien ja päävalmentajana vuodesta 2009 lähtien. Jalosen apuvalmentajina toimivat Teppo Numminen, Pasi Nurminen ja Petri Matikainen.

### Muut toimihenkilöt

* General Manager: Jari Kurri
* Joukkueenjohtaja: Timo Jutila
* Huoltajat: Kari Brusin ja Riku Koivunen
* Lääkäri: Harri Hakkarainen
* Fysioterapeutit: Timo Vaitinen ja Jussi Luoma
* Hieroja: Juha Sulin
* Video: Janne Mälkiä
* Tiedottaja: Janne Lahti

Suomen ottelut
--------------

### Alkusarja

Suomi tuli D-lohkossa toiseksi Tšekin jälkeen ja pääsi jatkoon.

| Joukkue | Ottelut | Voitot | JA-voitot | JA-tappiot | Tappiot | Maaliero | Pisteet |
| --- | --- | --- | --- | --- | --- | --- | --- |
| Tšekin lippu Tšekki | 3 | 3 | 0 | 0 | 0 | 9 | **9** |
| Suomen lippu Suomi | 3 | 1 | 1 | 0 | 1 | 4 | **5** |
|  Tanska | 3 | 0 | 1 | 0 | 2 | −9 | **2** |
|  Latvia | 3 | 0 | 0 | 2 | 1 | −4 | **2** |

|  |  |  |  |  |  |
| --- | --- | --- | --- | --- | --- |
| 30.4. | Suomen lippu Suomi | 5–1 |  Tanska | Orange Arena, Bratislava |  |
| 16.15 |
| (0–0, 2–0, 3–1) | **Yleisömäärä:** 9 125 **Tuomarit:** Baluška (SVK)Olenin (RUS) |
| Immonen (Välivaara) yv. 23.57  Aaltonen (Koivu, Lepistö) yv. vom. 36.26  Pihlström (Pyörälä, Nokelainen) 42.39  Granlund (Puistola, Niskala) yv. 52.29  Ruutu (Aaltonen) 54.21 | IIHF:n raportti | 47.54 Hardt (Jakobsen, Green) |
|   | *Jäähyt* |   |
| 2 × 2 min |  | 5 × 2 min |
|   | *Maalivahdit* |   |
| Vehanen 3+2+3=8 (88,89 %) |  | Andersen 15+15+9=39 (88,64 %) |
|  |
|  |
|  |
|  |
|  |
|  |
|  |
| Komarov sai käsivamman |

|  |  |  |  |  |  |
| --- | --- | --- | --- | --- | --- |
| 2.5. |  Latvia | 2–3 rl. | Suomen lippu Suomi | Orange Arena, Bratislava |  |
| 20.15 |
| (0–1, 1–0, 1–1, 0–0) | **Yleisömäärä:** 9 210 **Tuomarit:** Kurmann (SUI)Sterns (USA) |
| K. Rēdlihs (M. Rēdlihs, Džeriņš) yv. 33.36Vasiļjevs (Cipulis, Pujacs) yv. 42.12 | IIHF:n raportti | 13.54 Immonen (Välivaara, Granlund) yv.52.51 Kapanen (Immonen, Granlund) yv. 65.00 Immonen rl. vom. |
|   | *Jäähyt* |   |
| 5 × 2 min |  | 5 × 2 min |
|   | *Maalivahdit* |   |
| Masaļskis 9+10+7+5=31 (93,94 %) |  | Lassila 6+11+5+1=23 (92,00 %) |
|  |
|  |
|  |
|  |
|  |
|  |
|  |
|  |

|  |  |  |  |  |  |
| --- | --- | --- | --- | --- | --- |
| 4.5. | Suomen lippu Suomi | 1–2 | Tšekin lippu Tšekki | Orange Arena, Bratislava |  |
| 20.15 |
| (0–0, 0–1, 1–1) | **Yleisömäärä:** 9 310 **Tuomarit:** Reiber (SUI)Sterns (USA) |
| Salmela (Pesonen, Kapanen) im. 59.40 | IIHF:n raportti | 24.24 M. Michálek (Židlický, Rachůnek) yv.42.48 Jágr (Červenka, Marek) vom. |
|   | *Jäähyt* |   |
| 8 × 2 min |  | 7 × 2 min + Marek 10 min |
|   | *Maalivahdit* |   |
| Vehanen 4+13+6=23 (pois 57.39–60.00) (92,00 %) |  | Pavelec 9+11+11=31 (96,88 %) |
|  |
|  |
|  |
|  |
|  |
|  |
|  |
|  |

### Välisarja

Suomi tuli E-lohkossa toiseksi Tšekin jälkeen ja sai puolivälierävastustajakseen F-lohkon kolmanneksi tulleen Norjan.

| Joukkue | Ottelut | Voitot | JA-voitot | JA-tappiot | Tappiot | Maaliero | Pisteet |
| --- | --- | --- | --- | --- | --- | --- | --- |
| Tšekin lippu Tšekki | 5 | 5 | 0 | 0 | 0 | 12 | **15** |
| Suomen lippu Suomi | 5 | 2 | 2 | 0 | 1 | 6 | **10** |
|  Saksa | 5 | 2 | 0 | 2 | 1 | −2 | **8** |
|  Venäjä | 5 | 2 | 0 | 1 | 2 | −2 | **7** |
|  Slovakia | 5 | 1 | 0 | 0 | 4 | −1 | **3** |
|  Tanska | 5 | 0 | 1 | 0 | 4 | −13 | **2** |

|  |  |  |  |  |  |
| --- | --- | --- | --- | --- | --- |
| 6.5. |  Saksa | 4–5 rl. | Suomen lippu Suomi | Orange Arena, Bratislava |  |
| 16.15 |
| (1–1, 3–2, 0–1, 0–0) | **Yleisömäärä:** 9 255 **Tuomarit:** Olenin (RUS)Reiber (SUI) |
| Rankel (Wolf, Hospelt) sr. 14.45Schütz (Gogulla, Mauer) 26.28Hospelt (Lavallée, Goc) 27.32Reimer (Braun, Müller) 39.03 | IIHF:n raportti |  0.13 Ruutu (Koivu, Lepistö)31.39 Pesonen (Granlund, Puistola)38.07 Immonen (Pesonen, Niskala) sr.54.12 Ruutu, (Pesonen, Lepistö)65.00 Koivu rl. vom. |
|   | *Jäähyt* |   |
| 4 × 2 min |  | 3 × 2 min |
|   | *Maalivahdit* |   |
| Endras 18+14+10+3=45 (91,84 %) |  | Lassila 5+6+0+0=11 (73,33%) (vaihto 39.03) Vehanen 0+0+4+2=6 (100,00%) |
|  |
|  |
|  |
|  |
|  |
|  |
|  |
|  |

|  |  |  |  |  |  |
| --- | --- | --- | --- | --- | --- |
| 7.5. | Suomen lippu Suomi | 2–1 |  Slovakia | Orange Arena, Bratislava |  |
| 20.15 |
| (0–1, 0–0, 2–0) | **Yleisömäärä:** 9 321 **Tuomarit:** Kurmann (SUI)Reiber (SUI) |
| Ruutu (Koivu) 47.14Ruutu (Salmela, Pyörälä) vom. 50.26 | IIHF:n raportti | 16.21 Gáborík (Handzuš, Demitra) |
|   | *Jäähyt* |   |
| 4 × 2 min |  | 3 × 2 min |
|   | *Maalivahdit* |   |
| Vehanen 5+7+15=27 (96,43%) |  | Halák 11+11+11=33 (94,29%) (pois 58.20–59.56) |
|  |
|  |
|  |
|  |
|  |
|  |
|  |
|  |

|  |  |  |  |  |  |
| --- | --- | --- | --- | --- | --- |
| 9.5. |  Venäjä | 2–3 rl. | Suomen lippu Suomi | Orange Arena, Bratislava |  |
| 16.15 |
| (2–0, 0–2, 0–0, 0–0) | **Yleisömäärä:** 9 292 **Tuomarit:** Kurmann (SUI)Lärking (SWE) |
| Kuljomin (Kulikov, Artjuhin)  4.26Nikulin (Zaripov, Morozov)  4.37 | IIHF:n raportti | 26.59 Koivu (Puistola)36.39 Niskala (Immonen)65.00 Immonen rl. vom. |
|   | *Jäähyt* |   |
| 6 × 2 min |  | 6 × 2 min |
|   | *Maalivahdit* |   |
| Barulin 3+9+12+5=29 (93,55%) |  | Vehanen 3+0+0+0=3 (60,00%) (vaihto 4.37)Lassila 9+7+11+3=30 (100,00%) |
|  |
|  |
|  |
|  |
|  |
|  |
|  |
|  |

### Puolivälieräottelu Norjaa vastaan

Puolivälieräottelussa Norjaa vastaan 1. erä oli maaliton.

Toisessa erässä Norja meni 1–0 johtoon K. A. Olimbin rangaistuslaukausmaalilla. Sitten Suomi teki kolme ratkaisevaa maalia ylivoimalla: Ensin Jarkko Immonen tasoitti pelin Granlundin ja Niskalan syötöstä. Tuomo Ruutu vei Suomen 2–1 johtoon Koivun ja Pesosen syötöstä. Sitten Immonen teki Granlundin ja Välivaaran syötöstä ylivoimamaalin, joka oli tekotavaltaan hämmästyttävän tarkka kopio Immosen tekemästä tasoitusmaalista aiemmin toisessa erässä. Erän loppupäässä Jani Lajunen laukoi tilanteeksi 4–1, syöttäjinä maalissa olivat Komarov ja Jaakola.

Kolmas erä oli maaliton.

|  |  |  |  |  |  |
| --- | --- | --- | --- | --- | --- |
| 12.5. | Suomen lippu Suomi | 4–1 |  Norja | Orange Arena, Bratislava |  |
| 16.15 |
| (0–0, 4–1, 0–0) | **Yleisömäärä:** 8 947 **Tuomarit:** Persson (SWE) Piechaczek (GER) |
| Immonen (Granlund, Niskala) yv. 26.01Ruutu (Koivu, Pesonen) yv. 28.43 Immonen (Granlund, Välivaara) yv. 35.38Lajunen (Komarov, Jaakola) tv. 38.29 | IIHF:n raportti | 23.56 K. A. Olimb rl. |
|   | *Jäähyt* |   |
| 7 × 2 min |  | 8 × 2 min |
|   | *Maalivahdit* |   |
| Vehanen 14+15+8=37 (97,37 %) |  | Haugen 14+5+11=30 (88,24 %) |
|  |
|  |
|  |
|  |
|  |
|  |
|  |
|  |

### Välieräottelu Venäjää vastaan

Venäjää vastaan pelatun välierän avausmaali oli Mikael Granlundin erikoinen ilmaveivimaali ajassa 25.13. Kolmannen erän alkupuolella Lajunen löi rystypuolelta kiekon maalille maalin sivusta ja kiekko kimposi maaliin Venäjän maalivahdin Barulinin patjasta. Parin minuutin päästä tästä Immonen teki ylivoimalla maalin Granlundin syötöstä, ja tilanne oli 3–0.

Petri Vehanen torjui ottelussa kaikki 30 Suomen maalia kohti lyötyä kiekkoa.

|  |  |  |  |  |  |
| --- | --- | --- | --- | --- | --- |
| 13.5. | Suomen lippu Suomi | 3–0 |  Venäjä | Orange Arena, Bratislava |  |
| 20.15 |
| (0–0, 1–0, 2–0) | **Yleisömäärä:** 9 272 **Tuomarit:** Lärking (SWE)Ország (SVK) |
| Granlund (Immonen) 25.13Lajunen 47.40Immonen (Granlund) yv. 49.16 | IIHF:n raportti |   |
|   | *Jäähyt* |   |
| 5 × 2 min |  | 6 × 2 min |
|   | *Maalivahdit* |   |
| Vehanen 7+6+17=30 (100,00 %) |  | Barulin 9+13+4=26 (89,66 %) |
|  |
|  |
|  |
|  |
|  |
|  |
|  |
|  |

### Loppuottelu Ruotsia vastaan

Loppuottelun jälkeistä spontaania juhlaa Helsingin yössä.
Loppuotteluvastustajakseen Suomi sai Ruotsin ja loppuottelun 1. erä oli maaliton.

Toisessa erässä Magnus Pääjärvi-Svensson vei Ruotsin johtoon ajassa 27.40. Seitsemän sekuntia ennen erän päättymistä Jarkko Immonen tasoitti tilanteeksi 1–1 ylivoimalla, syöttäjinä olivat Janne Pesonen ja Mikko Koivu.

Kolmannen erän alkupäässä Nokelainen laukoi Suomen 1–2 johtoon Pihlströmin syötöstä ja Kapanen lisäsi Suomen johtoa: 1–3, syöttäjinä Aaltonen ja Komarov. Erän loppupuolella Ruotsi alkoi menettää otettaan peliin ja Suomi teki kolme maalia lisää: 1–4 Pesonen (syöttäjänä Granlund), 1–5 Pyörälä (syöttäjinä Koivu ja Salmela), 1–6 Pihlström (syöttäjänä Lajunen). Kolmannen erän Suomi vei siis selvin luvuin 0–5.

Ruotsin maalivahti Viktor Fasth torjui ottelussa 26 kertaa ja Suomen Petri Vehanen 32 kertaa. Ruotsi kärsi neljä ja Suomi kaksi kahden minuutin jäähyä.

Loppuottelua katsoi Suomessa keskimäärin lähes 2,1 miljoonaa katselijaa ja pelin loppuvaiheessa enimmillään katsojia oli 2,6 miljoonaa eli puolet suomalaisista.

|  |  |  |  |  |  |
| --- | --- | --- | --- | --- | --- |
| 15.5. |  Ruotsi | 1 – 6 | Suomen lippu Suomi | Orange Arena, Bratislava |  |
| 20.30 |
| (0–0, 1–1, 0–5) | **Yleisömäärä:** 9 166 **Tuomarit:** Burchell (CAN)Reiber (SUI) |
| Pääjärvi 27.40 | IIHF:n raportti | 39.53 Immonen (Pesonen, Koivu) yv.42.35 Nokelainen (Pihlström)43.21 Kapanen (Aaltonen, Komarov)56.41 Pesonen (Granlund)57.16 Pyörälä (Koivu, Salmela)59.05 Pihlström (Lajunen) |
|   | *Jäähyt* |   |
| 4 × 2 min |  | 2 × 2 min |
|   | *Maalivahdit* |   |
| Fasth 13+8+5=26 (81,25 %) |  | Vehanen 12+10+10=32 (96,97 %) |
|  |
|  |
|  |
|  |
|  |
|  |
|  |
|  |

Granlundin ilmaveivi
--------------------

Mikael Granlund teki välieräottelussa Venäjää vastaan toisessa erässä ajassa 25.13 maalin ilmaveivillä. Hyökkääjä Jarkko Immonen hävisi aloituksen Venäjän alueella Kalininille ja kiekko ajautui päätyyn, jossa Granlund karvasi sen itselleen. Granlund ohitti Venäjän puolustajat Kalininin ja Kulikovin ja kiersi maalin taakse kääntäen niin sanotun vanhanaikaisen. Hän kuitenkin vei kiekkoa vasenkätisen mailansa oikealla syrjällä ja työnsi lopulta mailan lavanterä alaspäin heittäen kiekon maalin ylänurkkaan. Tämä yllätti maalivahti Konstantin Barulinin. Kyseessä ei näin ollen ollut edes korkealla mailalla pelaaminen. Maali vei Suomen 1–0-johtoon ja jäi niin sanotuksi voittomaaliksi Suomen voitettua ottelun 3–0. Granlund on tehnyt vastaavia ilmaveivejä aiemminkin, muttei arvokisojen mitalipeleissä. Granlund on toinen maalin ilmaveivillä tehnyt pelaaja MM-kisoissa, ensimmäisen teki Bill Warwick vuoden 1955 MM-kisoissa. Granlundin ilmaveivistä tehtiin myös postimerkki, jonka Itella julkaisi 27. toukokuuta 2011.

### Reaktiot

Muun muassa *Fox News*, *The Huffington Post*, *NBC*, ja *ESPN* tekivät Granlundin maalista verkkouutisen. *Toronto Sunin* urheilutoimittaja Steve Simmonsin mukaan Granlundin maali tullaan muistamaan ikuisesti. Granlundin ilmaveivistä kertova artikkeli oli ottelupäivänä myös NHL-liigan virallisen verkkosivuston suosituin ja eniten luettu uutinen. Kanadalainen urheilukanava *TSN* kutsui ilmaveiviä vuoden maaliksi ja venäläinen *Sovjetskij Sport* ylisti maalia. Facebookissa Granlundin ilmaveivi keräsi seuraavaan päivään mennessä yli 156 000 fania. Ruotsin jääkiekkoliiton neuvonantaja Mike Keenan sen sijaan katsoo, että moiset temput tulisi jättää haavipallokentälle. Granlund itse katsoi, että kyseessä oli vain yksi maali, mutta tärkeä avausmaalina.

Ilmaveivi valittiin Suomessa myöhemmin vuoden sykähdyttävimmäksi urheiluhetkeksi.

### Internet-ilmiö

Jari Kurri totesi Ylen haastattelussa, että Granlundin "uskomaton suoritus" on "YouTube-kamaa". Ensimmäisen vuorokauden aikana YouTubeen ladattiinkin yli 50 erilaista versiota ilmaveivimaalista. Useat videoista keräsivät jo toukokuussa 2011 yli 10 000 katsomiskertaa.

Konemusiikkituottaja Joonas Hahmo teki artistinimellä *Finnish Hockey Mafia* (nimi viittaa ruotsalaiseen Swedish House Mafiaan) YouTubeen "Taivas varjele" -nimisen tanssikappaleen, jossa samplataan Antero Mertarannan haltioitunutta selostusta Granlundin ilmaveivimaalista. Video keräsi ensimmäisen viiden päivän aikana yli 800 000 katsojaa ja nousi YouTuben katsotuimpien listalle. Kappale on soinut useilla eri radiokanavilla, muun muassa YleX:llä.

Leijonajuhlat
-------------

Kultamitalijuhlat Helsingissä
Leijonajuhlat oli 16. toukokuuta 2011 järjestetty Suomen suurjuhla Helsingin Kauppatorilla maailmanmestaruuden ansiosta. Torille kokoontui noin 100 000 henkeä. Tilaisuudessa esiintyivät muun muassa viihdetaiteilijat Petri Nygård, JVG ja Vesa-Matti Loiri. Laulaja Sakari Kuosmanen puolestaan esitti Finlandia-hymnin. Presidentti Tarja Halonen vieraili myös tilaisuudessa onnittelemassa maajoukkuetta. Jääkiekkojoukkue ja yleisö lauloivat J. Karjalaisen kappaletta Sankarit ja juhlien lopussa oli ilotulitus. Tapahtuma televisioitiin ja se oli katsottavissa myös verkosta suorassa lähetyksessä.

### Joukkueen käyttäytyminen juhlissa

Osa pelaajista ja joukkueenjohdosta esiintyi kultajuhlissa voimakkaassa humalatilassa, ja Suomen jääkiekkoliitto päätyikin esittämään julkisen anteeksipyynnön heidän puolestaan. Erityisesti joukkueen valmentaja Pasi Nurminen sai kyseenalaista julkisuutta kompuroimalla lentokentällä. Nurmisen talutti koneesta ulos toinen valmentaja, Petri Matikainen. Portaikon loppupäässä Nurminen kuitenkin horjahti ja kaatui lyöden päänsä maassa odottaneeseen maailmanmestaruuspokaaliin. Pokaaliin syntyi osuman seurauksena näkyvä jälki. Muutenkin mestaruuspokaali kärsi vaurioita mestaruusjuhlissa, sillä se oli juhlinnan tuoksinassa hajonnut siten, että maljan ja alustan välinen varsi meni poikki.

Nurmisen kaatumisvideosta muodostui lyhyessä ajassa meemi, ja Internetissä alettiinkin puhua "Nurmisen ilmaveivistä". Myöskin joukkueenjohtaja Timo Jutilan olotilasta oli spekulaatioita, jotka saivat alkunsa siitä, ettei Jutila ollut lainkaan mukana Leijonien torijuhlassa. Virallinen syy Jutilan poissaololle oli matkan aikana pahaksi äitynyt nilkkatulehdus. Jutila sai huonosta kunnostaan nuhteet Jääkiekkoliiton puheenjohtajalta Kalervo Kummolalta. Myöhemmin Jääkiekkoliitto määräsi Timo Jutilalle ja Pasi Nurmiselle sakot käytöksestään kultajuhlien aikana.

Leijonien esiintyminen päihtyneenä sai runsaasti paheksuntaa mediassa. Muiden muassa kulttuuriministeri Stefan Wallin tuomitsi jääkiekkomaajoukkueen alkoholinkäytön sopimattomaksi.

### Joukkueen juhlat eri kaupungeissa

Helsingin juhlien jälkeen mestaruuspokaali ja osa joukkueesta kiersivät useissa Suomen kaupungeissa. Ensimmäiset juhlat järjestettiin joukkueen kapteenin Mikko Koivun kotikaupungissa Turussa 20. toukokuuta 2011. 23. toukokuuta oli Tampereen Keskustorilla noin 30 000 hengen yleisön kerännyt kansanjuhla jääkiekkokullan kunniaksi. Muita isojen leijonajuhlien paikkakuntia olivat Rauma, Hämeenlinna, Uusikaarlepyy, Oulu, Lahti, Imatra, Lappeenranta ja Riihimäki. Jyväskylässä mestareita juhlittiin 10. kesäkuuta 2011.

Katso myös
----------

* Jääkiekon maailmanmestaruuskilpailut 2011

Lähteet
-------

1. ↑  Team Roster  11.5.2011. IIHF. Viitattu 17.5.2011. (englanniksi)
2. ↑  Player Statistics by Team  15.5.2011. IIHF. Viitattu 17.5.2011. (englanniksi)
3. ↑  Matikainen, Numminen ja Nurminen Leijonien valmennusryhmään  23. kesäkuuta 2010. Yle. Viitattu 17.5.2011.
4. ↑  Suomen joukkue Slovakian MM-turnauksessa, Yle
5. ↑  Tournament Progress  4.5.2011. IIHF. Viitattu 17.5.2011. (englanniksi)
6. ↑  Tournament Progress  9.5.2011. IIHF. Viitattu 17.5.2011. (englanniksi)
7. ↑  Suomi komeasti välieriin – Norja kaatui 4–1, Iltalehti
8. ↑  Jääkiekon MM-finaali sai ennätysyleisön, Etelä-Suomen Sanomat
9. ↑  Välierä: FIN - RUS 1-0 - Granlundin huikea ilmaveivi *Yle*.  13.5.2011. Viitattu 14.5.2011.
10. ↑  Granlund on tehnyt ilmaveivitempun ennenkin *Helsingin Sanomat*.  14.5.2011. Viitattu 14.5.2011. [vanhentunut linkki]
11. ↑  Kuka keksi ilmaveivin? *Helsingin Sanomat*.  22.5.2011. Viitattu 23.5.2011. [vanhentunut linkki]
12. ↑  Granlundin ilmaveivistä postimerkki *Yle.fi*.  27.5.2011. Yle. Viitattu 27.5.2011.
13. ↑  Jääkiekkoilija Mikael Granlundin MM-ilmaveivistä postimerkki  27.5.2011. Itella. Viitattu 27.5.2011.
14. ↑  Granlund scores goal for the ages at Worlds *Fox News*.  13.5.2011. Viitattu 16.5.2011. (englanniksi)
15. ↑  Mikael Granlund Goal: Sick Lacrosse Move Lifts Finland Over Russia In World Championships (video) *HuffPost Sports*.  14.5.2011. Viitattu 16.5.2011. (englanniksi)
16. ↑  Joe Yerdon: Video: Finland’s Mikael Granlund scores the goal of the year vs. Russia *NBC Sports*.  13.5.2011. Viitattu 16.5.2011. (englanniksi)
17. ↑  Finland's Mikael Granlund stuns Russia with amazing World Championships goal *ESPN*.  13.5.2011. Viitattu 16.5.2011. (englanniksi)
18. ↑  Steve Simmons: Simmons Says: Be careful what you wish for, Leafs fans *Toronto Sun*.  14.5.2011.  Arkistoitu 16.5.2011. Viitattu 16.5.2011.
19. ↑  Granlundin ilmaveivi NHL:n ykkösuutinen *MTV3.fi*.  14.5.2011. Viitattu 16.5.2011.
20. ↑  Sovsport.ru − Видео Видеообзор матча Россия - Финляндия. Гениальные и курьезные голы выводят финнов в финал Хоккей - чемпионат мира
21. ↑  Mikael Granlundin ilmaveivi Facebook. Viitattu 15.5.2011
22. ↑  Legendavalmentaja tyrmäsi Granlundin veivimaalin *Iltalehti*.  14.5.2011. Viitattu 14.5.2011.
23. ↑  Granlund: "Se oli vain yksi maali" *Iltalehti*.  14.5.2011. Viitattu 14.5.2011.
24. ↑  Sykähdyttävin urheiluhetki: Granlundin ilmaveivi! *Iltasanomat.fi*.  16.1.2012. Viitattu 16.1.2012. [vanhentunut linkki]
25. ↑  Kurri Granlundin maalista: YouTube-kamaa *MTV3.fi*.  14.5.2011. Viitattu 16.5.2011.
26. ↑  Granlundin ilmaveivi villitsee faneja Facebookissa *Satakunnan Kansa*.  14.5.2011.  Arkistoitu 18.5.2011. Viitattu 16.5.2011.
27. ↑  YleX: Taivas varjele *Findance.com*.  18.5.2011. Viitattu 18.5.2011.
28. ↑  Taivas varjele -hitin tekijä paljasti henkilöllisyytensä *Helsingin Sanomat*.  18.5.2011.  Arkistoitu 25.5.2011. Viitattu 18.5.2011.
29. ↑  YleX: Taivas varjele *YleX*.  16.5.2011. Viitattu 16.5.2011.
30. ↑  Leijonat räjäyttivät Kauppatorin
31. 1 2 3  Mitkä Leijonajuhlat! Paikalla jopa 100 000 ihmistä, Aamulehti
32. ↑  SJL tiedottaa *finhockey.fi*.  18.5.2011.  Arkistoitu 29.9.2011. Viitattu 18.5.2011.
33. ↑  MM-pokaalin varsi katkesi Leijonien kultajuhlissa *iltalehti.fi*.  18.5.2011. Viitattu 18.5.2011.
34. ↑  Valmentaja Pasi Nurmisen kaatumisesta nettihitti *findance.com*.  16.5.2011. Viitattu 18.5.2011.
35. ↑  HS: Kummola ripitti huonokuntoista Jutilaa *Iltalehti.fi*.  18.5.2011. Viitattu 18.5.2011.
36. ↑  Leijonajohdolle sakkoja MM-juhlinnasta *yle.fi*.  11.6.2011. Yleisradio. Viitattu 13.6.2011.
37. ↑  Wallin otti puheeksi kiekkoilijoiden juopottelun, Yle 17.5.2011
38. ↑  Leijonien kultajuhlat perjantaina Turussa, Yle
39. ↑  30 000 juhli Leijonia Tampereella - kymmenen putkaan, Iltalehti
40. ↑  Näin Leijonien MM-juhlat kiertävät Suomea, Yle
41. ↑  Kundi sai tuhannet liikkeelle Keski-Suomessa *yle.fi*. Viitattu 11.6.2011.